मध्य प्रदेश के ग्वालियर मे भारत सरकार के उड्डयन मंत्री ज्योतिरादित्य सिंधिया ने चंद्रयान के लिए बधाई दी है। उन्होंने कहा कि बुधवार को चांद पर तिरंगा लहराएगा। साथ ही सिंधिया कांग्रेस पर निशाना साधते हुए बोले कि कांग्रेस पार्टी धर्म और जात का मुखौटा पहनने वाली पार्टी है।आज पूरे विश्व भर की निगाहें भारत के चंद्रायन 3 पर टिकी हुई है। चंद्रयान की सफलता को लेकर पूरे देश भर में पूजा पाठ और प्रार्थनाएं की जा रही है। इसी को लेकर केंद्रीय मंत्री ज्योतिरादित्य सिंधिया का भी एक बयान सामने आया है सिंधिया ने कहा है कि आज इतिहास रचा जाएगा जब भारत का तिरंगा झंडा चांद पर लहरायेगा। हमारे वैज्ञानिकों के द्वारा एक इतिहास रचने का इंतजार पूरा भारत ही नहीं बल्कि पूरा विश्व उत्सुकता से कर रहा है। वहीं, कांग्रेस नेता और पूर्व राज्यपाल अजीज कुरैशी के द्वारा कांग्रेस की धार्मिक यात्रा पर सवाल खड़े करने को लेकर केंद्रीय मंत्री ज्योतिरादित्य सिंधिया ने कहा है कि जब चुनाव आता है तो कांग्रेस के अनेक मुखोटे धर्म और जाति के नाम पर धार्मिक यात्रा की बात करते है। धर्म और जाट का मुखौटा पहनने की आदत कांग्रेस की पुस्तैनी है। और इस मुखौटे को जनता ने बारंबार उतारा है। उसके बाद भी कांग्रेस सीख नहीं पा रही है। और यही हाल इस विधानसभा में कांग्रेस का होने वाला है। देश में वाटर मैनेजमेंट के लिए यूनेस्को द्वारा ग्वालियर के चयन को लेकर केंद्रीय मंत्री ज्योतिरादित्य सिंधिया ने कहा कि जो माधवराव महाराज के समय एक नवीन ग्वालियर को बसाया गया था। सामाजिक और स्वास्थ्य चिकित्सा दृष्टिकोण के आधार पर पानी की व्यवस्था के आधार पर और यहां के किसानों के लिए जो बांध बनाये गए थे। 150 वर्ष बाद भी उसी का अमृत ग्वालियर चंबल वासी के साथ-साथ मंदसौर से नीमच तक उसी का लाभ जनता ले रही है।